26 GUNNAR KARLSSON SKÍRNIR sagt frá því að áhrif hafsins valda því að bein dýra , þar á meðal manna , mælast eldri ef þau hafa lifað mikið á sjávarfæði . 63 Er okkur húmanistum nú láandi þótt okkur detti í hug að eitthvað eigi enn eftir að koma í ljós sem skýri hvers vegna íslenskt birki mælist með svona háan geislakolsaldur ? Almennar líkur Ástæða þess að landnámið hefur ekki færst umtalsvert til í tíma þótt fornleifar hafi að verulegu leyti komið í stað ritaðra sagna sem heim - ildir um það er einfaldlega sú að fornleifunum ber að mestu leyti saman við sögurnar . Landnámslagið fékk nafn sitt áður en það var tímasett nákvæmlega vegna þess að menn tóku eftir því að það var víða nærri upphafi landnáms í jarðlögum . Svo var það ekki fyrr en seinna , árið 1995 , sem Karl Grönvold fann það í borkjarna úr bor - holunni GRIP í Grænlandsjökli í árlagi sem hafði verið ársett 871 ± 2 ár . 64 Síðar hefur komið í ljós að amerískir fræðimenn fundu þetta gjóskulag í öðrum borkjarna , GISP 2 , og þar er það ársett 877 ± 4 ár . 65 Ef einhverjum er sérstakt kappsmál að koma vitnisburði fornleifa heim og saman við tímasetningu Ara mætti líklega gera það með því að reikna með tímasetningu Ameríkananna , einkum með því að nota allt óvissubilið og segja að ekki sé víst að hafi verið byggt í Reykjavík fyrr en undir ( 877 + 4 = ) 881 . Eina árið sem passar við báðar talningarnar er hins vegar 873 ( 871 + 2 og 877 - 4 ) . En hér í þessari grein er samt sem áður talað um landnámsgos um 870 vegna þess að það er okkur tamast , og mér hefur ekki tekist að komast að ástæðu þess að talningunum ber ekki saman . Það er ekki íslenska fræðasamfélaginu að kenna að þessi ársetn - ing hitti svona nákvæmlega á þann tímapunkt sem Ari hafði tekið til sem upphaf landnámsaldar . Fyrir utan fjóra rómverska kopar - peninga hefur ekkert fornleifakyns fundist á Islandi sem bendi til mannvistar fyrr en um miðja níundu öld og það þá aðeins á tveimur stöðum enn , í Vestmannaeyjum og Reykjavík . Um síðustu aldamót 63 Olsson og Elsa G. Vilmundardóttir 2000 : 119 - 145. 64 Karl Grönvold o.fl. 1995 : 150 - 153 ; Karl Grönvold 2000 : 15 - 19. 65 Zielenski o.fl. 1997 : 631 - 632 .